/Vzor pre školy/
Zmluva so sprostredkovateľom spracúvania osobných údajov
v súlade s nariadením EPaR EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov

Čl. I
Zmluvné strany

Názov:  Kliknutím zadáte text.
Právna forma:  Kliknutím zadáte text.
Adresa sídla:  Kliknutím zadáte text.
IČO:  Kliknutím zadáte text.
štatutárny zástupca:  Kliknutím zadáte text.
(ďalej len „prevádzkovateľ)

a

Názov:  Kliknutím zadáte text.
Právna forma:  Kliknutím zadáte text.
Adresa sídla:   Kliknutím zadáte text.
IČO:  Kliknutím zadáte text.
Štatutárny zástupca:  Kliknutím zadáte text.
(ďalej len „sprostredkovateľ)

uzatvárajú podľa článku 28 nariadenia EPaR EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie EPaR EÚ 2016/679“) túto zmluvu o sprostredkovaní spracúvania osobných údajov v informačnom systéme "doplniť názov informačného systému".

ČL. II
Predmet zmluvy
(1)	Uviesť presný názov školy/školského zariadenia je podľa článku 4 bodu 7 nariadenia EPaR  EÚ 2016/679 prevádzkovateľom spracúvania osobných údajov v informačnom systéme  "doplniť názov informačného systému".
(2)	Prevádzkovateľ týmto poveruje Uviesť presný názov sprostredkovateľa  spracúvaním osobných údajov v mene prevádzkovateľa v informačnom systéme "doplniť názov informačného systému" ako informačného systému školy/školského zariadenia podľa § 157 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len zákon č. 245/2008 Z. z.“)
(3)	Sprostredkovateľ je oprávnený spracúvať osobné údaje odo dňa nadobudnutia účinnosti tejto zmluvy.
(4)	Účel spracúvania osobných údajov je vymedzený v § 11 (vedenie pedagogickej a ďalšej dokumentácie) a v § 157 ods. 7 (poskytovanie údajov do centrálneho registra) zákona č. 245/2008 Z. z..
Čl. III
Zoznam osobných údajov a okruh dotknutých osôb
(1)	Zoznam osobných údajov, ktoré sú predmetom spracúvania:
a)	  uviesť všetky osobné údaje, ktoré bude sprostredkovateľ spracúvať
b)	...  
c)	...

(2)	Sprostredkovateľ spracúva osobné údaje o žiakoch a o zákonných zástupcoch týchto žiakov (ďalej „dotknuté osoby“) na základe poverenia prevádzkovateľa.

Čl. IV
Spôsob výkonu a oprávnenia sprostredkovateľa
(1)	Sprostredkovateľ vykonáva spracúvanie osobných údajov prostredníctvom informačného systému "doplniť názov informačného systému", ktorý je prevádzkovaný v príslušnej škole/školskom zariadení.
(2)	Osobné údaje o dotknutých osobách sa získavajú od zákonných zástupcov žiakov.
(3)	Na spracúvanie osobných údajov sa nevyžaduje súhlas dotknutej osoby.
(4)	Sprostredkovateľ je oprávnený 
a)	spracúvať osobné údaje, 
b)	kontrolovať konzistentnosť poskytovaných údajov, 
c)	vyhľadávať osobné údaje o dotknutej osobe za účelom ich aktualizácie,  opravy alebo zabezpečenia vecnej a časovej logickosti údajov, 
d)	uchovávať osobné údaje, a to výhradne na technických prostriedkoch prevádzkovateľa,
e)	aktualizovať osobné údaje na základe požiadaviek prevádzkovateľa a dotknutých osôb, 
f)	spracúvať osobné údaje za účelom vytvárania agregovaných štatistických zostáv po dohode s prevádzkovateľom,
g)	 blokovať údaje, ak sú na to splnené podmienky podľa zákona.
(5)	Sprostredkovateľ je oprávnený spracúvať osobné údaje dotknutých osôb po dobu trvania účelu spracúvania. V prípade smrti žiaka je oprávnený spracúvať jeho osobné údaje najdlhšie do jedného roka od smrti dotknutej osoby. Následnú likvidáciu údajov  zabezpečí v súlade 
s ustanoveniami nariadenia EPaR EÚ 2016/679.
(6)	Sprostredkovateľ zabezpečí, že všetky ním určené oprávnené osoby boli pred spracúvaním osobných údajov poučené o zásadách spracúvania osobných údajov a o zachovaní mlčanlivosti. 
Čl. V
Vyhlásenie prevádzkovateľa
Prevádzkovateľ vyhlasuje, že pri výbere sprostredkovateľa dbal na odbornú, technickú, organizačnú a personálnu spôsobilosť sprostredkovateľa a jeho schopnosť zaručiť ochranu práv dotknutých osôb.
Čl. VI
Podmienky spracúvania osobných údajov
(1)	Prevádzkovateľ súhlasí, aby sprostredkovateľ spracúval osobné údaje prostredníctvom inej osoby, za splnenia nasledujúcich podmienok:
a)	Sprostredkovateľ  môže poveriť spracúvaním osobných údajov ďalšieho sprostredkovateľa iba na základe osobitného písomného súhlasu prevádzkovateľa; pri zapojení ďalšieho sprostredkovateľa do vykonávania osobitných spracovateľských činností v mene prevádzkovateľa je mu povinný uložiť rovnaké povinnosti týkajúce sa ochrany osobných údajov,
b)	spracúvať osobné údaje len na základe písomných pokynov prevádzkovateľa, 
c)	vykonať opatrenia na zaistenie  úrovne bezpečnosti spracúvania osobných údajov,
d)	poskytnúť súčinnosť prevádzkovateľovi pri zabezpečovaní plnenia povinností v oblasti bezpečnosti osobných údajov; pri zistení porušenia ochrany osobných údajov je sprostredkovateľ povinný bez zbytočného odkladu o tomto informovať prevádzkovateľa, aby bola dodržaná lehota na oznámenie dozornému orgánu do 72 hodín,
e)	vymazať osobné údaje alebo vrátiť prevádzkovateľovi osobné údaje po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa a vymazať existujúce kópie,  
f)	poskytnúť prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ.

Čl. VII
Ostatné dohodnuté podmienky 
(1)	Sprostredkovateľ postupuje pri spracúvaní osobných údajov podľa nariadenia EPaR EÚ 2016/679.
(2)	Sprostredkovateľ je povinný zabezpečiť osobné údaje pred odcudzením, stratou, poškodením, neoprávneným prístupom, zmenou a rozširovaním. Na tento účel prijme primerané technické, organizačné a personálne opatrenia obsiahnuté v bezpečnostnej dokumentácii.
(3)	Prevádzkovateľ je oprávnený požadovať od sprostredkovateľa preukázanie vykonania všetkých predpísaných bezpečnostných opatrení na ochranu osobných údajov podl'a ods. 2 tohto článku.
(4)	Sprostredkovateľ sa zaväzuje nahradiť prevádzkovateľovi všetky škody, ktoré mu vzniknú v súvislosti s nedodržaním tejto zmluvy zo strany sprostredkovateľa..
(5)	V mene prevádzkovateľa je splnomocnenou osobou určenou na vykonávanie dohodnutých vecných vzťahov a úkonov podľa tejto zmluvy uviesť kontakt na zodpovednú osobu prevádzkovateľa. Prípadnú zmenu prevádzkovateľ bezodkladne oznámi sprostredkovateľovi, následne aj v písomnej forme.
(6)	V mene sprostredkovateľa je splnomocnenou osobou určenou na vykonávanie dohodnutých vecných vzťahov a úkonov podľa tejto zmluvy uviesť kontakt na zodpovednú osobusprostredkovateľa. Prípadnú zmenu sprostredkovateľ bezodkladne oznámi prevádzkovateľovi, následne aj v písomnej forme.

Čl. VIII
Záverečné ustanovenia
(1)	Táto zmluva sa uzatvára na dobu neurčitú.
(2)	Obe zmluvné strany môžu vypovedať zmluvu aj bez udania dôvodu na základe písomného oznámenia druhej strane a výpovedná lehota je tri mesiace. Výpovedná lehota začne plynúť prvý deň nasledujúceho mesiaca po mesiaci, v ktorom bola písomná výpoveď doručená druhej zmluvnej strane.
(3)	Oprávnené osoby sprostredkovateľa resp. subdodávateľa, ktoré budú mať prístup k osobným údajom sú viazaní povinnosťou mlčanlivosti o týchto údajoch a to aj po zániku štátnozamestnaneckého pomeru, pracovného pomeru uzatvoreného v súlade so zákonníkom práce resp. v súlade so zákonom o výkone práce vo verejnom záujme alebo dohody o práci vykonávanej mimo pracovného pomeru v súlade so zákonníkom práce.
(4)	Táto zmluva sa vyhotovuje v štyroch rovnopisoch, po dva pre každú zmluvnú stranu.
(5)	Práva a povinnosti neupravené touto zmluvou sa budú riadiť príslušnými ustanoveniami právnych predpismi platnými na území SR.
(6)	Osoby podľa článku VII. odseku 5 a 6 tejto zmluvy štandardne komunikujú prostredníctvom elektronickej pošty. V prípadoch, keď to vyžaduje zmluva, všeobecne záväzný právny predpis alebo jedna zo zmluvných strán, doručí sa aj listinná podoba požiadavky, súhlasu a pod.
(7)	Táto zmluva je platná po podpise oboch zmluvných strán a účinná nasledujúci deň po dni zverejnenia v Centrálnom registri zmlúv v súlade s §5a zákona č. 211/2000 Z. z. o slobodnom prístupe k informáciám v znení neskorších predpisov.
(9)	Zmluvné strany sa dohodli, že  prípadné spory vyplývajúce z tejto zmluvy  budú riešiť predovšetkým vzájomným rokovaním zástupcov zmluvných strán, v prípade pretrvávajúcich  sporov vzniknutých z tohto zmluvného vzťahu bude na konanie príslušný vecne a miestne príslušný súd SR.
(11)	Zmeny a doplnenia tejto zmluvy možno uskutočniť len na základe dohody zmluvných strán písomným a očíslovaným dodatkom k zmluve.
(12)	Zmluvné strany  vyhlasujú, že túto zmluvu pred jej podpísaním prečítali, že bola uzatvorené po vzájomnej dohode, podľa  ich slobodnej vôle a nie v tiesni, ani za inak nápadne nevýhodných podmienok.

V uviesť názov mesta dňa uviesť dátum vyhotovenia zmluvy

         za prevádzkovateľa:	za sprostredkovateľa:
uviesť štatutára prevádzkovateľa	uviesť štatutára sprostredkovateľa